Publication: Magyar Közlöny
Issue: MK-2009-83 (Year: 2009, Number: 83)
Era: 2004-2010
Section: szóló 1992. évi XXII. törvény Munkaerõ-kölcsönzés címû
Paragraph Index: 1310

1. Az Alkotmánybíróságon több indítványozó kezdeményezte a Munka Törvénykönyvérõl szóló 1992. évi XXII. törvény (a továbbiakban: Mt.) munkaerõ-kölcsönzésre vonatkozó rendelkezései alkotmányossági felülvizsgálatát. Egy indítványozó szakszervezeti szövetség az Mt.-nek a „Munkaerõ-kölcsönzés” címet viselõ XI. fejezete és az abban foglalt egyes, tételesen is megjelölt rendelkezései [193/E. §–193/H. §, 193/J. § (4) és (6) bekezdés, 193/P. § (1) bekezdés, 193/K. § (3) bekezdés, 193/M. § (2) bekezdés, 193/N. § (1) bekezdés] alkotmányellenességének megállapítását és megsemmisítését kérte. Elõzetesen utalt arra, hogy a kifogásolt jogintézményt bevezetõ, a Munka Törvénykönyvérõl szóló 1992. évi XXII. törvény, valamint az ezzel összefüggõ törvények jogharmonizációs célú módosításáról szóló 2001. évi XVI. törvény (a továbbiakban: Módtv.) javaslatának indokolása tévesen hivatkozik – a támadott szabályozás megalkotásának szükségességét alátámasztandó – a 96/71/EK és a 91/383/EGK irányelvekre; felhívta továbbá a figyelmet arra, hogy az Mt. XI. fejezete „szinte az összes témában a többi munkavállalóhoz képest a munkavállaló számára hátrányosabban rendelkezik”. Az Mt. 193/E. §–193/H. §-ait az indítványozó „a munkabérre vonatkozó normatartalom hiánya miatt” az Alkotmány 70/A. § (1) bekezdésébe és a 70/B. § (2)–(3) bekezdésébe ütközõnek tartja, mert a törvény a kölcsönbeadó és a munkavállaló közötti munkaszerzõdésben csupán a munkavállaló személyi alapbérének meghatározását írja elõ, s nem rögzíti, hogy a munkavállaló bére a kölcsönvevõnél „hogyan alakul”, illetve hogy „hol és hogyan kell szabályozni a kölcsönvevõnél végzett munkáért a kölcsönvevõ fizetési kötelezettségét”, továbbá mert nem érthetõ, hogy az Mt. 193. § (3) bekezdés

Source: https://magyarkozlony.hu/hivatalos-lapok/6b2a39dd1eb6f4a8b67718d058fd950ab6bfa4fb/dokumentumok/e745f3191125310b957f5d60a70346ca9e315f40/letoltes